У каментары для Беларускай рэдакцыі Ватыканскага радыё папскі дыпламат заўважыў, што адным з галоўных дасягненняў у адносінах паміж Касцёлам і дзяржавай за апошнюю чвэрць стагоддзя з’яўляецца існаванне рэлігійнай свабоды. Менавіта гэты факт паспрыяў “выдатным адносінам” паміж Апостальскай Сталіцай і Беларуссю, хоць, паводле іерарха, застаюцца таксама пытанні, якія патрабуюць сумеснага пошуку рашэнняў.